b'\n_START_ARTICLE_\nDujinis jonizuojan\xc4\x8diosios spinduliuot\xc4\x97s detektorius\n_START_PARAGRAPH_\nDujinis jonizuojan\xc4\x8diosios spinduliuot\xc4\x97s detektorius \xe2\x80\x93 detektorius, veikiantis duj\xc5\xb3 jonizavimo pagrindu. Per detektori\xc5\xb3 pereinant pakankamos energijos dalel\xc4\x97ms, dujos jonizuojamos, t. y. susidaro teigiamas jonas ir elektronas. Detektoriuose prie elektrod\xc5\xb3 prijungus skirtingus potencialus, sukuriama elektros srov\xc4\x97, nes teigiami jonai ima jud\xc4\x97ti prie neigiamai \xc4\xafelektrinto anodo, o elektronai - prie teigiamai \xc4\xafelektrinto katodo._NEWLINE_Da\xc5\xbeniausiai dujiniai detektoriai konstruojami cilindro formos (i\xc5\xa1orinis cilindras yra katodas, o viduriu einantis metalinis strypukas - anodas), nes toki\xc5\xb3 b\xc5\xabd\xc5\xb3 prie anodo galima sukurti stipresn\xc4\xaf elektrin\xc4\xaf lauk\xc4\x85 naudojant ma\xc5\xbeesn\xc4\x99 prie elektrod\xc5\xb3 prijungt\xc4\x85 \xc4\xaftamp\xc4\x85. Elektrinis laukas reikalingas tam, jog suteikt\xc5\xb3 antriniams (i\xc5\xa1mu\xc5\xa1tiems elektronams) pakankamai energijos kito duj\xc5\xb3 atomo jonizavimui. Tokiu b\xc5\xabdu sustiprinamas detektoriaus atsakas \xc4\xaf jonizuojan\xc4\x8di\xc4\x85j\xc4\x85 spinduliuot\xc4\x99, kad j\xc4\x85 b\xc5\xabt\xc5\xb3 galima u\xc5\xbefiksuoti. Skirtingos konstrukcijos ir veikimo dujiniai detektoriai naudoja \xc4\xafvairaus stiprio elektrin\xc4\xaf lauk\xc4\x85.'